[{"text_idx": "#000000", "text": "Kvartala festo kun inform-stando pri la jubileo 10 jaroj Zamenhofparko"}, {"text_idx": "#000001", "text": "La festo \u201eNi en kvartalo\u201c sur Mu\u0308nsterland-placo allogis la 15-an de junio multajn vizitantonj, precipe familiojn kun infanoj. Familitau\u0306ga arang\u0302ado kun konvena sceneja programo kau\u0306zis bonan humuron kaj agrablan atmosferon dum la festo."}, {"text_idx": "#000002", "text": "C\u0302e la Esperanto-stando multaj informis sin pri la arang\u0302oj okaze de la jubileo 10 jaroj Zamenhofparko kaj tuj kunprenis la flugfoliojn por la 3 jubileaj arang\u0302oj."}, {"text_idx": "#000003", "text": "Oni g\u0302oje akceptis la planon, instali montrokeston en Zamenhofparko kun informafis\u0302o pri la historio de la parko kaj g\u0302ia uzado, pri Ludoviko Zamenhof kaj pri la de li iniciatita internacia lingvo Esperanto, pri la Zamenhofparko en Leeuwarden (Nederlando) kaj la Esperantoplaco en Berlino-Neuko\u0308lln. C\u0302e la stando oni rigardis la proponon por la informtabulo kaj petis klarigojn. La propono trovis konsenton kaj de homoj en la kvartalo kaj de Esperanto-parolantoj, venintaj el aliaj berlinaj distriktoj al Lichtenberg."}, {"text_idx": "#000004", "text": "Memkompreneble ankau\u0306 demandoj pri la lingvo Esperanto estis responditaj, krome demandoj pri g\u0302ia disvastigo kaj kulturo kaj pri la eblecoj, lerni kaj apliki g\u0302in."}, {"text_idx": "#000005", "text": "Uzante tabulon, estis klarigita la strukturo de Esperanto. La homoj foliumis en lernolibro, en vortaro, en gazetoj kaj kunprenis informmaterialiojn de GEJ au\u0306/kaj GEA."}, {"text_idx": "#000006", "text": "La Esperanto-stando estis unu el 26 standoj. Ni uzis la eblecon, ekparoli kun unuig\u0302oj, iniciatoj kaj partioj, kiuj tie standumis, kaj ni informi nin reciproke."}, {"text_idx": "#000007", "text": "Urbkvartala kunordigantino Sabrina Herrmann klarigas sian konsentan opinion pri la montrokesta afis\u0302o por la Zamenhofparko"}, {"text_idx": "#000009", "text": "Teksto kaj fotoj: Fritz Wollenberg"}]